Propozície pretekov
Novozámocká večerná desiatka 2026
2.ročník

Organizátor: Spartan Training Group Nové Zámky, pod záštitou primátora mesta Nové Zámky

Informácie: Mgr. Marián Rybár, mob. +421 903 131 624, e-mail: mgr.marian.rybar@gmail.com

Dátum: 30.októbra 2026 (piatok)

Charakter podujatia: Športové bežecké podujatie s charitatívnym rozmerom, ktorého cieľom je podporiť pohyb, zdravý životný štýl a komunitného ducha. Tak ako minulý rok časť výťažku z podujatia bude venovaná na dobročinné účely.

Heslo podujatia: KROKY, KTORÉ MENIA SVET
Čas štartu pretekov: detské behy od 17:30 hod. a hlavné behy (5 km,10 km) 18:30 hod.

Miesto štartu: Hlavné námestie Nové Zámky

Prezentácia: od 16:30 na hlavnom námestí 

Trať pretekov: Certifikovaná mestská trať vedúca ulicami Nových Zámkov s asfaltovým povrchom.
· 5 km: 1 okruh
· 10 km: 2 okruhy (2 × 5 km)
· Povrch: asfalt
· Trasa (GPX): https://connect.garmin.com/modern/course/379486442
Osvetlenie trate: Trasa vedie mestom Nové Zámky, prevažne po verejne osvetlených komunikáciách. Organizátor zabezpečí dodatočné osvetlenie vybraných úsekov trate.
Bezpečnosť a povinná výbava účastníkov: Vzhľadom na večerný charakter podujatia je každý účastník povinný mať počas behu reflexné prvky a vlastné osvetlenie (čelovku alebo iné bežecké svetlo) na zabezpečenie svojej viditeľnosti a bezpečnosti.

Kategórie:
5 km: M do 39 rokov, M od 40 do 49 rokov, M od 50 do 59, M starší ako 60, Ž do 39 rokov, Ž od 40 do 49 rokov, Ž 50 do 59 rokov, Ž staršie ako 60 rokov

10 km: M do 39 rokov, M od 40 do 49 rokov, M muži od 50 do 59, M starší ako 60, Ž do 39 rokov, Ž od 40 do 49 rokov, Ž 50 do 59 rokov, Ž staršie ako 60 rokov

Deti: 100 m (CH a D od 0 do 5 rokov) - táto kategória je bez čipového merania času, 300 m (CH a D od 6 do 10 rokov), 500 m (CH a D od 11 do 14 rokov)

Všetci účastníci obdržia účastnícku medailu, skvelý pocit z behu a pomoci druhým. 
Pre zaradenie do vekovej kategórie je rozhodujúci vek dosiahnutý v tomto roku bez ohľadu na deň a mesiac narodenia. Za osobu mladšiu ako 18 rokov zodpovedá zákonný zástupca. V deň pretekov pri registrácii dostanete splnomocnenie pre zákonného zástupcu, ktorý potvrdí, že vaše dieťa je spôsobilé štartovať v hlavných behoch. Všetky kategórie hlavných behov a detské kategórie budú vyhodnotené a ocenené na stupni víťazov. Vyhodnotenie prebehne bezprostredne po dobehnutí posledných pretekárov.

Účastnícky limit: 
Limit pre detské behy 150 bežcov. 
Limit pre hlavné behy (5 km a 10 km) 300 bežcov. 

Štartovné: 
5 km - 10 km:
Štartovné uhradené od spustenia registrácie do 28.10.2026, 23:59 h.: 20.00 €
Štartovné uhradené na mieste v deň štartu: 27.00 €

Deti: 
Štartovné uhradené od spustenia registrácie do plného účastníckeho limitu, alebo do 28.10.2026, 23:59 h.: 5.00 € 
Štartovné uhradené na mieste v deň štartu: 7.00 €

Online prihlasovanie: Online prihlasovanie bude ukončené 28.10.2026 (streda) o 23:59, alebo v momente naplnenia účastníckeho limitu. Po tomto dátume, ak nebude naplnený účastnícky limit sa bude dať prihlásiť aj na mieste v deň pretekov. Prihláseným sa účastník stáva až po uhradení štartovného. Hneď po uhradení štartovného sa Vaše meno zobrazí v zozname prihlásených a príde Vám email s potvrdením. 
Odporúčame vám, vytvoriť si na stránke prihlasovania účet. To vám umožní robiť akékoľvek zmeny vo vašej prihláške zadarmo.

Úhrada štartovného: Štartovné môžete uhradiť dvomi spôsobmi: Kartou, alebo prevodom. Oba vám budú ponúknuté pri vypĺňaní online prihlášky. Ak využijete platbu kartou, Vaše meno sa objaví v zozname prihlásených okamžite. Ak využijete možnosť platby prevodom, príde Vám email s inštrukciami k platbe platobným QR kódom, alebo klasickým bankovým prevodom. Ak email nenájdete, skontrolujte priečinok SPAM/REKLAMA. Vaše meno sa zobrazí v zozname prihlásených po pripísaní platby na účet.

V prípade potreby, kontaktujte ohľadne online prihlasovania VysledkovyServis.sk na adrese: prihlaska@vysledkovyservis.sk

Štartovné zahŕňa: Štartovné číslo s čipom, účastnícka medaila, parkovanie zdarma, občerstvenie na trati, občerstvenie v cieli, pitný režim, zdravotná služba RZP, časomiera SunBell, moderátor, hudobný sprievod, mediálne výstupy 

Štartové číslo: Každý pretekár je povinný mať pripevnené štartovné číslo na hrudi, tak aby bolo viditeľné a nesmie byť prekryté. Bez štartového čísla na hrudi Váš čas nebude zaznamenaný. Štartové číslo je majetkom usporiadateľa. Štartové čísla sú bez súhlasu usporiadateľa neprenosné na inú osobu. Pretekár, ktorý bude štartovať so štartovým číslom prideleným v štartovej listine inému pretekárovi bude diskvalifikovaný.

​​Zadná strana štartového čísla:
Na zadnej strane štartového čísla máte možnosť vyplniť zdravotné údaje o vás. Tieto údaje použije organizátor výlučne v prípade zdravotných komplikácií pretekára a následného ošetrenia zdravotnou a záchrannou službou. V prípade Vášho záujmu, doplňte prosím predložené údaje o váš aktuálny zdravotný problém, chorobu, alergiou, kontaktnú osobu, prípadne inú dôležitú informáciu, ktorá nám môže pomôcť v prípade, ak vám počas, resp. po skončení behu bude poskytovaná zdravotná pomoc.
Na zadnej strane nájdete aj tel. kontakt na záchrannú službu počas podujatia.

Meranie času a výsledky:
Elektronickú časomieru zabezpečuje firma SunBell s.r.o. – VysledkovyServis.sk. Výsledky budú priebežne zverejňované na stránke VysledkovyServis.sk. Na stránku sa dostanete naskenovaním QR kódu na zadnej strane štartového čísla.
Presun štartovného na inú osobu a zmeny v prihláške:
Zaplatené štartovné sa nevracia. Pokiaľ si vytvoríte na stránke vysledkovyservis.sk účet, môžete svoje štartovné na presunúť na inú osobu, alebo robiť ďalšie zmeny vo svojej prihláške zadarmo. (Platí pre podujatia na ktoré ste sa prihlásili po vytvorení svojho účtu a s použitím svojho účtu). Pokiaľ si účet vytvárať nechcete, štartovné číslo je možné presunúť na inú osobu za manipulačný poplatok 5€. V prípade, ak chcete prepísať vaše štartové číslo na iného účastníka, môžete tak urobiť na stránke vysledkovyservis.sk. V hlavnom menu vyberte položku „Zmena prihlášky“ a uveďte všetky údaje o novom účastníkovi. Zmenu však musí urobiť osoba, ktorá bola pôvodne prihlásená. Štartový balík už preberá nový účastník. Po prevzatí štartového balíka už nie je presun štartovného čísla možný.

Vyššia moc: Organizátor si vyhradzuje v závislosti od okolností právo upraviť a bližšie špecifikovať niektoré údaje uvedené v týchto propozíciách, resp. organizačných pokynoch. Organizátor si rovnako vyhradzuje právo zrušiť alebo prerušiť konanie podujatia alebo niektorej z disciplín podujatia v prípade vážneho nebezpečenstva, a to najmä vojny, nepriaznivého počasia, nebezpečenstva teroru alebo iného útoku ohrozujúceho bezpečnosť účastníkov podujatia, resp. z iných vopred nepredvídateľných vis maior udalostí a okolností.
V takomto prípade nemá účastník nárok na vrátenie štartovného poplatku, resp. jeho časti nakoľko, organizátorovi už vznikli náklady na prípravu podujatia v čase pred samotným momentom prerušenia/zrušenia podujatia. Organizátor však môže po zvážení všetkých okolností a vyčíslení nákladov spojených s prípravou podujatia kompenzovať účastníkovi časť štartovného.
Upozornenie a podmienky: Dobrý zdravotný stav a fyzická pripravenosť. Preteká sa podľa pravidiel atletiky a týchto propozícií. Pretekári štartujú na vlastné nebezpečenstvo, organizátor nezodpovedá za škody na majetku alebo na zdraví súvisiace s cestou, pobytom a s účasťou pretekárov na podujatí. 


